CELEX: 32022R0047
Language: lv
Date: 2022-01-13 00:00:00
Title: Komisijas Īstenošanas regula (ES) 2022/47 (2022. gada 13. janvāris), ar ko atbilstoši Eiropas Parlamenta un Padomes Regulai (ES) 2015/2283 kā tradicionālu pārtiku no trešās valsts atļauj laist tirgū žāvētu Coffea arabica L. un/vai Coffea canephora Pierre ex A.Froehner augļu mīkstumu un tā tēju un groza Komisijas Īstenošanas regulu (ES) 2017/2470 (Dokuments attiecas uz EEZ)

14.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 9/29
               
            
         KOMISIJAS ĪSTENOŠANAS REGULA (ES) 2022/47
         (2022. gada 13. janvāris),
         ar ko atbilstoši Eiropas Parlamenta un Padomes Regulai (ES) 2015/2283 kā tradicionālu pārtiku no trešās valsts atļauj laist tirgū žāvētu Coffea arabica L. un/vai Coffea canephora Pierre ex A.Froehner augļu mīkstumu un tā tēju un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 15. panta 4. punktu,
         tā kā:
         
                     (1)
                  
                  
                     Regula (ES) 2015/2283 paredz, ka Savienībā tirgū drīkst laist tikai tādus jaunus pārtikas produktus, kas ir atļauti un iekļauti Savienības sarakstā. Tradicionāla pārtika no trešās valsts ir jauns pārtikas produkts, kas definēts Regulas (ES) 2015/2283 3. panta 2. punkta c) apakšpunktā.
                  
               
                     (2)
                  
                  
                     Komisijas Īstenošanas regula (ES) 2017/2468 (2) nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm.
                  
               
                     (3)
                  
                  
                     Uz Regulas (ES) 2015/2283 8. panta pamata ar Komisijas Īstenošanas regulu (ES) 2017/2470 (3) tika izveidots atļauto jauno pārtikas produktu Savienības saraksts.
                  
               
                     (4)
                  
                  
                     Saskaņā ar Regulas (ES) 2015/2283 15. panta 4. punktu Komisija lemj par atļaujas piešķiršanu tradicionālai pārtikai no trešās valsts un par tās laišanu Savienības tirgū.
                  
               
                     (5)
                  
                  
                     2020. gada 6. maijā uzņēmums Societé de Produits Nestlé SA (“pieteikuma iesniedzējs”) saskaņā ar Regulas (ES) 2015/2283 14. pantu iesniedza Komisijai paziņojumu par nodomu kā tradicionālu pārtiku no trešās valsts laist Savienības tirgū žāvētu Coffea arabica L. un Coffea canephora Pierre ex A.Froehner augļu mīkstumu un tā tēju. Pieteikuma iesniedzējs lūdza atļauju žāvētu Coffea arabica L. un Coffea canephora Pierre ex A.Froehner augļu mīkstumu un tā tēju izmantot par sastāvdaļu uzlējumos (arī dzeršanai gatavos dzērienos) un aromatizētos dzērienos, kas paredzēti visām iedzīvotāju grupām.
                  
               
                     (6)
                  
                  
                     2020. gada 13. novembrī uzņēmums Luigi Lavazza SpA (“pieteikuma iesniedzējs”) saskaņā ar Regulas (ES) 2015/2283 14. pantu iesniedza Komisijai paziņojumu par nodomu kā tradicionālu pārtiku no trešās valsts laist Savienības tirgū žāvētu Coffea arabica L. un Coffea canephora Pierre ex A.Froehner augļu mīkstumu un tā tēju. Pieteikuma iesniedzējs lūdza atļauju žāvētu Coffea arabica L. un Coffea canephora Pierre ex A.Froehner augļu mīkstumu un tā tēju izmantot par sastāvdaļu uzlējumos un aromatizētos dzērienos, kas paredzēti visām iedzīvotāju grupām.
                  
               
                     (7)
                  
                  
                     Saskaņā ar Īstenošanas regulas (ES) 2017/2468 7. panta 2. punktu Komisija pieteikuma iesniedzējiem pieprasīja papildu informāciju par paziņojuma derīgumu. Uzņēmums Societé de Produits Nestlé SA pieprasīto informāciju iesniedza 2020. gada 17. jūlijā, 2020. gada 17. novembrī un 2020. gada 23. decembrī, bet uzņēmums Luigi Lavazza SpA – 2021. gada 2. aprīlī.
                  
               
                     (8)
                  
                  
                     Pieteikuma iesniedzēju sniegtie dati liecina, ka žāvēts Coffea arabica L. un/vai Coffea canephora Pierre ex A.Froehner augļu mīkstums un tā tēja Jemenā, Etiopijā un Bolīvijā vēsturiski ir droši lietoti pārtikā.
                  
               
                     (9)
                  
                  
                     2021. gada 4. janvārī un 2021. gada 6. aprīlī Komisija saskaņā ar Regulas (ES) 2015/2283 15. panta 1. punktu nosūtīja derīgos paziņojumus dalībvalstīm un Eiropas Pārtikas nekaitīguma iestādei (“Iestāde”).
                  
               
                     (10)
                  
                  
                     Četru mēnešu laikā, kas noteikts Regulas (ES) 2015/2283 15. panta 2. punktā, nedz dalībvalstis, nedz Iestāde Komisijai neiesniedza nevienu pienācīgi pamatotu iebildumu pret žāvēta Coffea arabica L. un/vai Coffea canephora Pierre ex A.Froehner augļu mīkstuma un tā tējas laišanu Savienības tirgū.
                  
               
                     (11)
                  
                  
                     2021. gada 27. maijā Iestāde, pamatojoties uz Société de Produits Nestlé SA paziņojumu, publicēja “Tehnisko ziņojumu par paziņojumu, kas iesniegts saskaņā ar Regulas (ES) 2015/2283 14. pantu, par kafijkoku Coffea arabica L. un Coffea canephora Pierre ex A.Froehner augļu mīkstumu kā tradicionālu pārtiku no trešās valsts” (4).
                  
               
                     (12)
                  
                  
                     2021. gada 2. septembrī Iestāde, pamatojoties uz Luigi Lavazza SpA paziņojumu, publicēja “Tehnisko ziņojumu par paziņojumu, kas iesniegts saskaņā ar Regulas (ES) 2015/2283 14. pantu, par žāvētu Coffea arabica L. un Coffea canephora Pierre ex A.Froehner augļu mīkstumu kā tradicionālu pārtiku no trešās valsts” (5).
                  
               
                     (13)
                  
                  
                     Minētajos ziņojumos Iestāde secinājusi, ka pieejamie dati par žāvēta Coffea arabica L. un Coffea canephora Pierre ex A.Froehner augļu mīkstuma un tā tējas sastāvu un ierosinātā lietojuma vēsturi nerada bažas par nekaitīgumu.
                  
               
                     (14)
                  
                  
                     Tāpēc Komisijai būtu jāatļauj žāvētu Coffea arabica L. un/vai Coffea canephora Pierre ex A.Froehner augļu mīkstumu un tā tēju laist Savienības tirgū kā tradicionālu pārtiku no trešās valsts un attiecīgi jāatjaunina atļauto jauno pārtikas produktu Savienības saraksts.
                  
               
                     (15)
                  
                  
                     Iestāde savā atzinumā norādījusi: kā noteikts Eiropas Parlamenta un Padomes Regulā (ES) Nr. 1169/2011 (6), bērniem, grūtniecēm vai ar krūti barojošām sievietēm kofeīnu saturošus dzērienus lietot nav ieteicams, ja kofeīna saturs tajos pārsniedz 150 mg/l. Tāpēc, ja jauno pārtikas produktu saturošā produktā kofeīna saturs pārsniedz 150 mg/l, būtu jānodrošina marķējums, kas patērētājus pienācīgi informētu par kofeīna saturu un par to, ka attiecīgais produkts nav ieteicams bērniem, grūtniecēm un ar krūti barojošām sievietēm.
                  
               
                     (16)
                  
                  
                     Attiecībā uz kafijkoka augļu mīkstumu, ko laiž tirgū kā uzlējumu pagatavošanai paredzētu atsevišķu produktu, būtu jānodrošina marķējums, kas pienācīgi informētu patērētājus par produkta sagatavošanu.
                  
               
                     (17)
                  
                  
                     Tāpēc Īstenošanas regula (ES) 2017/2470 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Žāvētu Coffea arabica L. un/vai Coffea canephora Pierre ex A.Froehner augļu mīkstumu un tā tēju, kuru specifikācija sniegta šīs regulas pielikumā, kā tradicionālu produktu no trešās valsts iekļauj Īstenošanas regulā (ES) 2017/2470 dotajā jauno pārtikas produktu Savienības sarakstā.
            Ierakstā, ko izdara 1. punktā minētajā Savienības sarakstā, norāda šīs regulas pielikumā noteiktos lietošanas nosacījumus un marķēšanas prasības.
         
         
            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 13. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 11.12.2015., 1. lpp.
         
         
            (2)  Komisijas Īstenošanas regula (ES) 2017/2468 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm (OV L 351, 30.12.2017., 55. lpp.).
         
            (3)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (4)  EFSA papildu publikācijas, https://doi.org/10.2903/sp.efsa.2021.EN-6657.
         
            (5)  EFSA papildu publikācijas, https://doi/10.2903/sp.efsa.2021.EN-6808.
         
            (6)  Eiropas Parlamenta un Padomes Regula (ES) Nr. 1169/2011 (2011. gada 25. oktobris) par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV L 304, 22.11.2011., 18. lpp.).
      
      
         
            PIELIKUMS
            Īstenošanas regulas (ES) 2017/2470 pielikumu groza šādi:
            
                        1)
                     
                     
                        pielikuma 1. tabulā (Atļautie jaunie pārtikas produkti) iekļauj šādu ierakstu:
                        
                                    Atļautais jaunais pārtikas produkts
                                 
                                 
                                    Jaunā pārtikas produkta lietošanas nosacījumi
                                 
                                 
                                    Īpašas papildu marķēšanas prasības
                                 
                                 
                                    Citas prasības
                                 
                              
                                    “Žāvētu Coffea arabica L. un/vai Coffea canephora Pierre ex A.Froehner augļu mīkstums un tā tēja (tradicionāla pārtika no trešās valsts)
                                 
                                 
                                    Konkrēta pārtikas kategorija
                                 
                                 
                                    Maksimālais līmenis
                                 
                                 
                                    Jaunā pārtikas produkta nosaukums to saturošu pārtikas produktu marķējumā – “kafijkoka augļu mīkstums” un/vai “cascara (kafijkoka augļu mīkstums)” un/vai “kafijkoka augļu mīkstuma tēja” un/vai “žāvēta kafijkoku augļu mīkstuma tēja”.
                                    Ja jauno pārtikas produktu saturošā produktā (kā tādā vai pēc sagatavošanas lietošanai) kofeīna saturs pārsniedz 150 mg/l, to marķē ar šādu norādi: “Augsts kofeīna saturs. Nav ieteicams bērniem, grūtniecēm vai ar krūti barojošām sievietēm”; to izvieto tajā pašā redzamības laukā, kur norādīts pārtikas produkta nosaukums, un pēc tās norāda kofeīna saturu, kas izteikts mg uz 100 ml.
                                    Parastus uzlējumus pagatavo, izmantojot 6 g kafijkoka augļu mīkstuma uz 100 ml karsta ūdens (> 75 °C). Attiecībā uz kafijkoka augļu mīkstumu, ko tirgū laiž kā atsevišķu produktu, kurš paredzēts uzlējumu pagatavošanai, patērētājiem sniedz norādījumus par pagatavošanu.”
                                 
                                 
                                     
                                 
                              
                                    Uzlējumu pagatavošanai paredzēts kafijkoka augļu mīkstums no Coffea arabica L. un/vai Coffea canephora Pierre ex A.Froehner
                                 
                                 
                                     
                                 
                              
                                    Kafija, kafijas un cigoriņu ekstrakti, šķīstošā kafija, tēja, zāļu un augļu uzlējumi, kafijas aizstājēji, kafijas maisījumi un šķīstoši maisījumi karstiem dzērieniem (un aromatizētiem to analogiem).
                                 
                                 
                                     
                                 
                              
                                    Lietošanai gatavi aromatizēti un nearomatizēti bezalkoholiskie dzērieni
                                 
                                 
                                     
                                 
                              
                  
                        2)
                     
                     
                        pielikuma 2. tabulā (Specifikācijas) iekļauj šādu ierakstu:
                        
                                    Atļautais jaunais pārtikas produkts
                                 
                                 
                                    Specifikācijas
                                 
                              
                                    “Žāvētu Coffea arabica L. un/vai Coffea canephora Pierre ex A.Froehner augļu mīkstums un tā tēja (tradicionāla pārtika no trešās valsts)
                                 
                                 
                                    
                                       Apraksts/definīcija
                                    
                                    Attiecīgā tradicionālā pārtika sastāv no žāvēta, negrauzdēta Coffea arabica L. un/vai Coffea canephora Pierre ex A.Froehner (ģints: Coffea, dzimta: Rubiaceae) kafijkoku augļu mīkstuma un tā tējas. Tēju var izmantot kā tādu vai koncentrētu vai žāvētu.
                                    Nogatavojušos kafijkoka augļus ievāc, tad pirms vai pēc žāvēšanas no tiem mehāniski izņem kafijas pupiņas un iegūst žāvētu kafijkoka augļu mīkstumu, ko var samalt pulverī.
                                    Atdalīto kafijkoka augļu mīkstumu dēvē arī par “cascara” (no spāņu vārda “cáscara”), kas nozīmē “miza”.
                                    Tēju parasti pagatavo, vai nu 6 g cascara mīkstuma vai mizas dažas minūtes maisot 100 ml karsta ūdens (> 75 °C) un pēc tam izfiltrējot, vai izmantojot attiecīgu daudzumu žāvētas vai šķīstošas tējas.
                                    
                                       Žāvēta kafijkoku augļu mīkstuma sastāvs
                                    
                                    
                                                 
                                             
                                             
                                                Ūdens: < 18 %
                                             
                                          
                                                 
                                             
                                             
                                                Ūdens aktivitāte (aw): ≤ 0,65
                                             
                                          
                                                 
                                             
                                             
                                                Pelni: < 10,4 % DM
                                             
                                          
                                                 
                                             
                                             
                                                Olbaltumvielas: < 15 % DM
                                             
                                          
                                                 
                                             
                                             
                                                Tauki: < 5 % DM
                                             
                                          
                                                 
                                             
                                             
                                                Ogļhidrāti: < 85 % DM
                                             
                                          
                                       Mikrobioloģiskie kritēriji
                                    
                                    
                                                 
                                             
                                             
                                                Aerobo mikroorganismu koloniju skaits: < 104 KVV/g
                                             
                                          
                                                 
                                             
                                             
                                                Kopējais rauga un pelējuma sēnīšu skaits: < 100 KVV/g
                                             
                                          
                                                 
                                             
                                             
                                                Enterobaktērijas: < 50 KVV/g
                                             
                                          
                                                 
                                             
                                             
                                                
                                                   Salmonella: 25 g paraugā nekonstatē
                                             
                                          
                                                 
                                             
                                             
                                                
                                                   Bacillus cereus: < 100 KVV/g
                                             
                                          
                                       Mikotoksīni
                                    
                                    
                                                 
                                             
                                             
                                                Ohratoksīns A: < 5,0 μg/kg
                                             
                                          
                                                 
                                             
                                             
                                                Aflatoksīns B1: < 2,0 μg/kg
                                             
                                          
                                                 
                                             
                                             
                                                Aflatoksīns B1, B2, G1, G2 (summa): < 4,0 μg/kg
                                             
                                          
                                       Smagie metāli
                                    
                                    
                                                 
                                             
                                             
                                                Kadmijs (Cd): < 0,05 mg/kg
                                             
                                          
                                                 
                                             
                                             
                                                Svins (Pb): < 1,0 mg/kg
                                             
                                          
                                                 
                                             
                                             
                                                Varš: ≤ 50 mg/kg
                                             
                                          
                                                 
                                             
                                             
                                                Dzīvsudrabs: ≤ 0,02 mg/kg
                                             
                                          
                                                 
                                             
                                             
                                                Arsēns: ≤ 0,2 mg/kg
                                             
                                          
                                       Piemaisījumi
                                    
                                    
                                                 
                                             
                                             
                                                Benzo(a)pirēns: < 10,0 μg/kg
                                             
                                          
                                                 
                                             
                                             
                                                Benzo(a)pirēna, benz(a)antracēna, benzo(b)fluorantēna un krizēna summa: < 50,0 μg/kg
                                             
                                          
                                       Pesticīdi
                                    
                                    Pesticīdu līmeņi tradicionālajā pārtikā atbilst līmeņiem, kas Regulā (EK) Nr. 396/2005 noteikti attiecībā uz kodu “0639000” (Pārējās zāļu tējas, kas iegūtas no citām augu daļām).
                                    KVV: kolonijas veidojošas vienības.
                                    DM: sausna.”